Energetska tranzicija je neminovna, ali otpori su veliki\nSprovođenje energetske tranzicije u Srbiji i regionu je neizbežno, i to smatraju i oni koji ne veruju u klimatske promene i protiv su zatvaranja termoelektrana na ugalj. Budući da će ta tranzicija uticati ne samo na energetski sektor, nego i celo društvo, na primer, na najveće izvoznike u zemlji koji bi već od 2026. godine trebalo da plaćaju taksu za izvoz u EU na ime emisija CO2, neminovno je da svi budu informisani i uključeni u nalaženje rešenja – država, stručna zajednica i nevladine organizacije, poruka je konferencije „Kako da zemlje Zapadnog Balkana sprovedu održivu energetsku tranziciju?“\n„Najveći problem u sprovođenju energetske tranzicije bićemo mi sami, jer jedno su razgovori šta uraditi, a drugo su stalni otpori koje imamo“, istakla je Zorana Mihajlović, ministarka rudarstva i energetike, na konferenciji koju je organizovao portal Energija Balkana.\nDržava će, kako je istakla, uzeti uzde u svoje ruke i napraviti okvire u kojima će se ovaj proces kretati.\n„Priča da je sve propalo jer je poskupela električna energija u Evropi i da je za sve kriva taksa na CO2 nije baš tačna. Znamo šta su razlozi: proizvodnja energije iz gasa, koji je poskupeo, i da tu ima više politike nego energetike, a naravno tu je i uticaj poskupljenja CO2, ali samo sa 20 odsto“, istakla je.\nNe može da se desi da EPS gradi vetropark Kostolac od 2017. i još ga nije završio\nMihajlović je navela da EPS uračunava visoke cene koje su trenutno na tržištu u cene koje će naplatiti domaćoj privredi, iako ne plaća CO2 taksu i ne proizvodi energiju iz gasa. Ona je istakla da će energetska tranzicija podrazumevati i mnogo drugačiji rad državnih firmi, jer da ne može da se desi da su kapitalne investicije EPS-a onakve kave jesu i da se vetropark Kostolac gradi od 2017. i nije završen.\n„Moramo želeti da sprovedemo energetsku tranziciju da bi se ona i desila, ali sada ima mnogo otpora“, naglasila je ona.\nFoto: Energija Balkana\nMilutin Đukanović, predsednik Odbora direktora Elektroprivrede Crne Gore (EPCG), istakao je da ta zemlja ima potencijal da gradi vetroparkove i solarne elektrane, ali da su najveći problem administrativne barijere koje produžavaju vreme realizacije projekata.\nEPCG je pokrenula projekte Solari 3.000 i Solari 500 kako bi pomogla instaliranje solarnih panela na krovove kuća i firmi i razvoj proizvodnje za sopstvenu potrošnju odnosno prozjumera.\nEPCG želi da program Solari 3.000 postane Solari 100.000\nBazna energija je važna, i EPCG razvija više projekata solarnih elektrana, vetroparkova, i hidroelektrana.\n„Za te projekte je potrebno vreme, ali ništa nas ne sprečava da pokrenemo projekte kao ova dva koji se mogu veoma brzo realizovati i dati odlične rezultate“, istakao je Đukanović.\nEPCG, kako je istakao, želi da projekat Solari 3.000 preraste u Solari 100.000.\nZašto da se energija ne proizvodi tamo gde se i troši, upitao je i poručio da je došlo vreme da region iskoristi prirodne potencijale i da deci ostavi zdraviju životnu okolinu.\nMihajlović: moramo da napravimo energetski miks koji će garantovati energetsku bezbednost\nTermoelektrane u Srbiji neće biti zatvorene za deceniju ili dve, ali će se napraviti plan da neke izađu iz pogona, rekla je Mihajlović. One koje su najmodernije, kao što je Kostolac B3, koji se gradi, sigurno će ostati, a možda će biti i neka vrsta rezerve.\nNa pominjanje Nemačke kao zemlje koja otvara nove termoelektrane, ona je obrazložila da je ova zemlja usvojila zakon o gašenju termoelektrana i definisala godinu prestanka korišćenja uglja. Velika Britanija je, kako je dodala, sa 40 odsto udela termoelektrana u proizvodnji električne energije spala na dva odsto.\n„To nije više pitanje da li se nama nešto nameće, nego da li možemo da napravimo miks koji će nam garantovati energetsku bezbednost i zaštitu životne sredine. Mislim da možemo“, naglasila je.\nDragan Vlaisavljević, izvršni direktor za poslove trgovine električnom energijomu u Elektroprivredi Srbije (EPS), istakao je da se uspešnost energetske tranzicije u Evropskoj uniji vidi po cenama električne energije koje ovih meseci dostižu rekordne nivoe. On smatra da je administracija u Briselu bila neuspešna u vođenju energetske politike.\nIpak, u energetsku tranziciju se mora ući, samo je pitanje brzine kojom će se sprovesti, dodao je.\nPredlozi koji dolaze spolja ne uzimaju u obzir specifičnosti regiona i doneli bi veće račune za potrošače i smanjenje energetske bezbednosti\nSagledavajući situaciju u zemljama Zapadnog Balkana, Vlaisavljević je izrazio mišljenje da će zbog njihovog siromaštva i nepovezanosti tržišta tranzicija trajati duže i biti skupa. Predlozi koji dolaze spolja, kako je naveo, ne uzimaju u obzir specifičnosti regiona, a dodao je i da bi njihova primena donela veće račune za potrošače i smanjenje energetske bezbednosti.\nKao tri pravca energetske tranzicije on vidi vetar, solar i baterije, što je najskuplja opcija, zatim korišćenje gasa kao prelaznog goriva i gradnju nuklearki, što rade mnoge susedne zemlje, kao što su Mađarska, Rumunija, Bugarska, ali i poljska, Češka.\nOn je istakao da će uvođenje prekogranične takse za izvoz u EU na ime emisija CO2, koje je najavljeno za 2026, mnogo više pogoditi tešku industriju Srbije, čelik na primer, nego EPS, odnosno proizvodnju električne energije.\nEkonomski ugao tranzicije istakla je i Sanja Filipović, naučni savetnik u Institutu društvenih nauka i profesor Univerziteta Singidunum. Ona je navela da Srbija mora da uradi ozbiljnu analizu koliko će koštati energetska tranzicija, odnosno paket zakona EU koji predviđa da ovaj savez postane klimatski neutralan do 2050.\nNajveće izvoznike iz Srbije već od 2026. godine očekuje taksa na CO2\n„Sigurno je da će promene koje se odvijaju u EU imati uticaj na nas i zato Srbija mora da vidi koliko će to koštati“, dodala je.\nFilipović je istakla da bi najveći izvoznici – Heestel Srbija, Zijin Cooper i Tigar Tyres – već od 2026. mogli da dođu u situaciju da plaćaju prekograničnu taksu na CO2 za izvoz u EU.\nOna je ponovila da je energetska tranzicija neminovnost i podsetila da je EU pripremila zakone da postane klimatski neutralna, ističući da to govori o rešenosti da to i uradi.\nNije fer da EU ne uzima u obzir ko je napravio istorijske emisije\nSrbija mora da gleda svoje interese i da pregovorima dobije što više od devet milijardi evra investicija najavljenih Ekonomskim i investicionim planom za Zapadni Balkan koji je predstavila EU, u isto vreme kada i Zelenu agendu za Zapadni Balkan koju su zemlje regiona prihvatile Sofijskom deklaracijom, istakla je.\nFilipović je naglasila da nije fer da EU ne uzima u obzir istorijske emisije, za koje su više zaslužne zapadne zemlje nego one u regionu. Ali, jači to mogu sebi da dozvole, dodala je.\nTagovi: dekarbonizacija, energetska tranzicija, EPCG, EU, prekogranična taksa na CO2\nPočetna » Vesti » Električna energija » Energetska tranzicija je neminovna, ali otpori su veliki


Slobodan Trkulja & Balkanopolis organizuju koncert podrške Kini - B92.net\nU subotu 22. februara od 17 èasova Slobodan Trkulja i Balkanopolis organizuju koncert podrške Vuhanu, glavnom gradu kineske provincije Hubej.\nIzvor: B92 utorak, 18.02.2020. | 12:00\nKoncert æe se održati na Kalemegdanu na platou kod Ribara, gde se održava Kineski festival svetla. Koncert æe poèeti otvaranjem velikog transparenta na kojem æe biti ispisane reèi podrške i trajaæe oko 40 minuta.\nNastupali ste u Kini pred 30.000 ljudi. Kako su oni reagovali na srpske pesme, na našu viševekovnu tradiciju koja se oseæa u pesmama?\n''To nam je bila prva turneja u Кini, i bilo je zaista èarobno od prvog momenta. Prve ovacije smo doživeli u Šangaju. Seæam se da su nas obavestili da smo sa 31.000 ljudi u publici postavili rekord poseæenosti i imali najviše posetilaca na EКSPO 2010. Obožavaju naš zvuk, to je bila ljubav na prvi put'', rekao je Trkulja za B92.\nPre nego što se lampioni ukljuèe i obasjaju Kalemegdan, poèeæe koncert podrške Kini, za koju su Slobodan Trkulja i Balkanopolis posebno vezani. Oni veæ godinama uživaju veliku popularnost u ovoj zemlji i ambasadori su kulturne razmene izmeðu Srbije i Kine.\nPodsetimo, Kineski festival svetla oduševio je Beograðane i Novosaðane, te je zbog velikog interesovanja u Beogradu produžen do kraja meseca, a u Novom Sadu do 23. februara.\nPozivamo sve Beograðane i prijatelje da doðu na skup podrške 22. februara u 17 èasova i svojim prisustvom pošalju poruku podrške i ljubavi bratskom narodu Kine.\nNastup æe biti besplatan za sve posetioce.


Kako sud da dokaže da koljač nije zločinac - XXZ Portal\n22.05.2018. - 16:27\nApelacioni sud u Beogradu saopštio je 9. maja ove godine da četnik i ratni zločinac Nikola Kalabić više nije rehabilitovano lice, jer prvostepena rehabilitacija više ne važi. Apelacioni sud ukinuo je rešenje Višeg suda u Valjevu kojim je usvojen zahtev za rehabilitaciju Nikole Kalabića, te je predmet vraćen prvostepenom sudu na ponovni postupak. Apelacioni sud je konstatovao da je prvostepeni sud " pogrešno primenio materijalno pravo pri odlučivanju, a zbog toga je i činjenično stanje nepotpuno utvrđeno". Jer, Viši sud u Valjevu je cenio pravni značaj odluka Državne komisije za utvrđivanje ratnih zločina okupatora i njihovih pomagača, što nije njegov zadatak, pogotovo u ovoj vrsti postupka (vanparnični postupak).\nOdlukom Apelacionog suda naloženo je prvostepenom sudu da utvrdi način stradanja Nikole Kalabića. "Ako je Kalabić lišen života iz političkog, verskog, nacionalnog ili ideološkog razloga onda je neophodno utvrditi da li je on izvršio ili učestvovao u izvršenju ratnog zločina ili to nije slučaj, dodaje Apelacioni sud i podseća da lice koje je izvršilo ili učestvovalo u izvršenju ratnih zločina nema pravo na rehabilitaciju po Zakonu o rehabilitaciji", konstatuje Apelacioni sud, a prenose beogradski elektronski mediji.\nVažno da je naš, odmah je nevin\nRečenica nema baš logičku dikciju, jer se ne zna zbog čega iz "ako", sledi "onda", ali presuda je doneta. Valjda bi se zaključilo da se, inače, ratni zločini svakog kandidata za rehabilitaciju, potvrde, ili opovrgnu. Takon o rehabilitaciji propisuje mogućnost dokazivanja da, suprotno odluci Državne komisije, lice koje je oglašeno da je ratni zločinac (odnosno učesnik u ratnim zločinima) nije izvršio ratni zlačin niti učestvovao u njegovom izvršenju. "Međutim, u ovom slučaju prvostepeni sud tu činjenicu nije utvrđivao", ističe Apelacioni sud.\nNe samo da nije utvrđivao, nego se malo i bahatio: "Viši sud u Valjevu, sudija dr Dragan Obradović, u predmetu rehabilitacije pok. Nikole Kalabića, iz Valjeva, po predmetu podnetom od strane predlagača, unuke Vesne Dragojević, a sada Kalabić, iz Valjeva, nakon održane javne rasprave, u prisustvu predlagača, i njenog punomoćnika, i zastupnika Republike Srbije, višeg javnog tužioca u Valjevu, i izvedenih dokaza, doneo je Rešenje: Usvaja se zahtev za rehabilitaciju pokojnog Nikole Kalabića, rođenog 20. 12 1906. god. u mestu Podunavlju, kod Dervente u Bosni, proglašen kao nestalo lice za umrlo lice, i kao dan smrti utvrđen je 19. 01. 1946. god. koji zahtev je podnet od njegove unuke Vesne Dragojević, a sada Kalabić".\nZahtev se usvaja, zato što se usvaja, odnosno zato što Kalabić, zna to četnički svedok Bojan Dimitrijević, a tvrdi i njegov saborac iste provenijencije Miroslav Samardžić, nije zločinac, a unuka zlikovčeva zna, pa prenosi Sudu, kako je čula od babe i majke, da je deda bio obrazovan, načitan čovek, a ne pijandura, prostak, gibaničar. Pritom, kaže Vesna Kalabić, njen deda nije izdao četničkog zapovednika Dragoljuba Dražu Mihailovića, jer je pre Dražinog hapšenja likvidiran.\nZato sudija dr Obradović samouvereno presuđuje, pa 'ladno obara i posleratno utvrđivanje zločina i njihovih počinitelja: "...Rehabilituje se sada pok. Nikola Kalabić, biv. iz Valjeva, tako što Viši sud u Valjevu utvrđuje da su Odluke državne komisije za utvrđivanje ratnih zločina okupatora i njegovih pomagača tokom drugog svetskog rata, kao i odluke Zemaljske komisije za utvrđivanje ratnih zločina okupatora i njihovih pomagača tokom Drugog svetskog rata, kao i Rešenje Sreskog suda u Mionici, od 11. 09. 1946. kojim je sada pok. Nikoli Kalabiću konfiskovana imovina, ništavne od trenutka donošenja, i da su ništavne sve pravne posledice ovih odluka. Rehabilitovano lice se smatra neosuđivanim", zapisano je u prvostepenom, ništavnom rešenju.\nGardisti posebnog kova\nSad opet u Valjevo, da slušamo prvostepene herojske, mitomanske izmišljotine. Ili sudiju koji će, u međuvremenu, nešto da pročita (istorijsku građu).\n"Kalabić je kao figura 'normalizovan' još tokom devedesetih godina zahvaljujući domaćoj istoriografiji i istorijskoj publicistici, afirmisan kao ličnost. Domaći istoričari koji su pisali o njemu su tendenciozno ignorisali sve što se može Kalabiću staviti na teret. Dakle, mnogi ljudi koji su trebali da objektivno pišu i istražuju o konkretno Kalabiću, ali i Jugoslovenskoj vojsci u otadžbini, to nisu radili na naučni način.Domaćoj javnosti je ovom rehabilitacijom poslata poruka da je, na osnovu skandaloznog Zakona o rehabilitaciji, moguće rehabilitovati bilo kog četničkog komandanta iz Srbije. Bilo kog oficira koji je imao komandnu odgovornost, kakvu je Kalabić imao. Zato Kalabić nije slučajno postao neka vrsta personifikacije četničkog oficira, u negativnom istorijskom kontekstu. Očekujem, dakle, da budu rehabilitovani i drugi visoki četnički oficiri, poput Keserovića, Račića, Rakovića i drugih. To će se nesumnjivo rešiti ukoliko ne bude suspendovan ovaj zakon”, rekao je nakon izricanja prvostepene presude istoričar Milan Radanović za naš portal.\nNikola Kalabić, komandant četničke Gorske garde je, nesumnjivo, bio legendarna ličnost; pripisuje mu se i pokolj civilnog stanovništva u selu Vranić, nedaleko od Beograda, gde su pale 72 žrtve Gorske garde, među kojima i deca. "Gardisti" Nikole Kalabića su maja 1943. u Balinoviću kod Valjeva, živog ispekli seljaka Živana Đurđevića... Ovako o zločinima "gardista", u knjizi Kazna i zločin, piše Milan Radanović, pozivajući se na dokumente Zemaljske konferencije za utvrđivanje ratnih zločina okupatora i njegovih pomagača i Državne komisije formirane sa istim ciljem. Dragocena građa za ponovni valjevski postupak, ako neko želi da utvrđuje zločine Nikole Kalabića lično i njegovih raspojasanih bandita "u otadžbini".\nČetnici strepe od svoje pobede\n"Četnici Nikole Kalabića su 31. decembra 1942. i 1. januara 1943. u selima Dračić i Ravnje zaklali devet lica iz nekoliko sela u okolini Valjeva. Ista grupacija je odgovorna za klanje devet lica u nekoliko valjevskih sela između 17. marta i 8. aprila. Kalabićevi četnici su 20. marta u Makovištu pokraj Kosjerića zaklali pet stanovnika okolnih sela. U selu Stapar kod Osečine Kalabićevi četnici su u noći 7-8. aprila zaklali petoricu muškaraca iz porodice Spasojević. (Saradnik partizana, kazao je svedok koji je opisao zločin, prim. aut.) 'Noću između 7. i 8. aprila upali su u kuću Stanoja Spasojevića i odmah u samoj kući pred ženama i decom zaklali su Stanoja, njegova dva sina i dva brata. Kada su klali sinove Stanojeve njihova je majka pojurila da ih brani. Banditi su joj tada odsekli ruku kojom je branila decu. Stara žena je od straha ogluvela. Kad su svu kuću posle pokolja opljačkali, zapalili su je, ali su seljaci uspeli da ugase požar.' " (Kazna i zločin, M. Radovanović).\nU dokumentima o Kalabićevim zločinima su i dnevničke beleške Dimitrija Antonovića, komandanta Jastrebačkog korpusa JVuO, koji je u ratnom dnevniku 10. novembra 1943, zapisao kako teror deluje na narod sa kojim se četnici susreću: "Narod u duši mora da prizna da su komunisti po delima bolji no ovi naši velikani (Nikola Kalabić, Živan Lazović, Jevrem Simić). Posle svega ovoga vrlo često sam primoran da sam sebi priznam da nemam zašto da se borim, jer ne vidim da će biti bolje. Mi smo toliko pokvareni i toliko ogrezli u pokvarenjaštvu da je nemoguće da se od ovoga izrodi nešto bolje. S velikim bolom u duši krijem ovu sumnju i svakim danom sve više i više verujem da ni posle rata ništa bolje neće biti - ako i pobedimo.”\nNad Kalabićevim nasiljem zgražavali su se i njegovi bliski saradnici, poput anonimnog oficir iz štaba Korpusa Gorske garde koji 3. novembra 1943. piše Draži Mihailoviću o postupcima Nikole Kalabića i njegovih četnika u rudničkom kraju: „Od celokupnog brojnog stanja koje su poklali 50 odsto su nevine žrtve. Znam da podnose izveštaj da su poklani kao krivci. Narod kada čuje da četnici dolaze u selo, više se plaše nego kada dolaze Nemci, Bugari, Arnauti i svaka druga vera. Jer oni svi kada dolaze ako treba neko da se tera ili ubije oni teraju ili ubiju, ali ovi prebiju da posle tri dana mora dotična osoba da umre. Navešću vam samo jedan slučaj, a takvih slučajeva ima dosta. Kalabić lično prebio je u selu Ljubičevac tri čoveka i jednu devojku koji su posle četiri dana pomrli. Nisu bili ustvari krivi ništa. Znam da će vam podneti izveštaj da su ustvari krivi.”\nKopljari - toponim svireposti i obrazac zločina\nVerni gorski komandant izveštava Čiča Dražu o svojevrsnom podvigu: "U Kopljarima uhvaćeno na spavanju i zaklano 24 aktivna komunista od kojih su 20 Cigani, koji su priznali da su bili takozvani ’jarugaši’, danju rade svoje poslove kući, a noću u akciji. Sve sam poklao.“\nNije ga Čiča ukorio, ili možda jeste, ali da ne čačkamo, Draža Mihailović pravosnažno nije ratni zločinac.\nOvako potporučnik Dragovan Radulović opisuje ovaj događaj u Kopljari ma: ’U Kopljarima, Nikola je naredio da se postreljaju neki Cigani, mislim da ih je bilo sedam-osam. Predstavni ci naše vlasti u Kopljarima, Milovan i braća Blagojevići, prijavili su Nikoli tu grupu Cigana, kada je došao u ovo selo. Ti Cigani, inače dobro stojeći, kada su išli po selima da gataju, prose, ili šta već, prikupljali su podatke i vršili špijunažu u korist komunista.”\nKopljari su toponim koji ukazuje na brutalni obrazac odmazde Kalabića i njegovih bandita, a toponimi zločina su brojni i svi su zločini istraženi.\n"Povereništvo Zemaljske konferencije za Orašački srez (Aranđelovac) tokom 1945. sakupilo je svedočenja oko 40 meštana Kopljara i na osnovu njihovih izjava detaljno rekonstruisalo zločin. Na osnovu njihovog istraživanja poznati su poimenični podaci o klanju 20 osoba i streljanju dve osobe, kao i o paljevi ni 15 domaćinstava i „zlostavlja nju veziva njem i pretnjom klanjem 25. decembra 1943. Kao što je pomenuto, među ubijenima bilo je 19 lica romske i tri lica srpske nacionalnosti.\nZločin u Kopljaru realizovan jekao mera odmazde zbog ubistva ili pogibije dvojice četničkih organizatora u selu. Stanovnici Kopljara su pru žali podršku partizanima još od početka ustanka. U tom selu je 2. jula 1941. formiran Prvi šumadijski partizanski odred. Tada je u odred stupilo desetak mladića iz sela. U cilju organizovanja odmazde nad stanovnicima Kopljara u selo je 24. decembra došao lično komandant Gorske garde, Nikola Kalabić. Glavni izvršilac organizovanja pokolja bio je Radojko Milosavljević, komandant 1. bataljona Druge (orašačke) bri ga de Korpusa gorske garde koji je neposredno odluči vao o životu i smrti meštana, dok je Kalabić kao najstariji starešina naredio izvršenje zlo čina (Kazna i zločin).\n"Kalabić je prototip četnika kakve smo viđali u partizanskim filmovima, njegovih trupa su se u Srbiji ljudi više plašili nego bilo koga drugog, više nego okupatora. Jer su oni bili pijani i bahati, a postoje i istorijski izvori u kojima četnici mole Dražu Mihailovića da obuzda Kalabića. I do tančina opisuju bahaćenje, nasilje, ubistva, silovanja. Ova vrsta rehabilitacije je revitalizacija srpskog fašizma i najdirektnije se odnosi na one koji su doneli takav zakon. Svako ko danas ima skupštinsku većinu snosi odgovornost, jer taj zakon može i mora da se menja. Mora i da se sasvim povuče. Jer je sraman. Ako ste danas rehabilitovali Kalabića, sutra možete razne druge ubice, uključujući i samu glavu kvislinške uprave u Srbiji Milana Nedića. Ako se to desi, onda zaista nema dalje", konstatuje istoričar Milivoj Bešlin.\nOčigledno ima izvesne profesionalne, pomalo i etičke razlike u pristupu zlikovčevom liku i delu. Osta neobrađena livada na Divčibarama (iz pijeteta neće ljudi da je obrađuju, znaju da je Kalabićeva - ima li kraja mitomaniji), ostadoše spomenici na njegovom ratnom putu, tu gde su prošle "patrole Kalabić Nikole".


Mobilni telefoni : Mobilni telefon 12.06.2019 - ID 79323151 - KupujemProdajem\nMobilni telefoni > Prestigio > ID oglasa: #79323151 (postavljen: pre nedelju dana)\nPrestigio mobilni telefon, simfree, poptuno ispravan, baterija, wi fi , zvucnici tach, sve super radi , kao nov, bez ogrebotine samo folija da se zameni.\nUlefone S7 Dual Sim Dual Kamera PERFEKTAN\nLak dogovor, licno vidjenje, dobar momak, preporuka za saradnju.\nLegend & Soul jakna za prelazni period vel M\nIskrena preporuka za ovog člana!\nAgregat 3.5 kw\nOdlicna saradnja svaka pohvala.